CELEX: 62018TN0235
Language: sl
Date: 2018-04-06 00:00:00
Title: Zadeva T-235/18: Tožba, vložena 6. aprila 2018 – Qualcomm/Komisija

4.6.2018   
            
            
               SL
            
            
               Uradni list Evropske unije
            
            
               C 190/41
            
         Tožba, vložena 6. aprila 2018 – Qualcomm/Komisija
   (Zadeva T-235/18)
   (2018/C 190/66)
   Jezik postopka: angleščina
   
      Stranki
   
   
      Tožeča stranka: Qualcomm, Inc. (San Diego, Kalifornija, Združene države) (zastopniki: M. Pinto de Lemos Fermiano Rato, M. Davilla in M. English, odvetniki)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               izpodbijani sklep razglasi za ničen;
            
         
               —
            
            
               odpravi ali, podredno, bistveno zmanjša globo;
            
         
               —
            
            
               odredi ukrepe procesnega vodstva ali pripravljalne ukrepe, navedene v tožbi, in
            
         
               —
            
            
               Evropski komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja sedem tožbenih razlogov.
   
               1.
            
            
               Prvi tožbeni razlog: izpodbijani sklep je nezakonit zaradi očitnih napak v postopku.
            
         
               2.
            
            
               Drugi tožbeni razlog: izpodbijani sklep vsebuje očitne napake pri presoji, ni obrazložen in izkrivlja dokaze, ker je bila zavrnjena obramba družbe Qualcomm v zvezi z učinkovitostjo.
            
         
               3.
            
            
               Tretji tožbeni razlog: v izpodbijanem sklepu je očitno napačno uporabljeno pravo in vsebuje napačno presojo v zvezi z ugotovitvijo, da bi lahko imeli sporni sporazumi protikonkurenčne učinke.
            
         
               4.
            
            
               Četrti tožbeni razlog: izpodbijani sklep vsebuje očitne napake pri presoji v zvezi z opredelitvijo upoštevnega trga proizvodov in ugotovitvijo prevladujočega položaja.
            
         
               5.
            
            
               Peti tožbeni razlog: v izpodbijanem sklepu je očitno napačno uporabljeno pravo, vsebuje očitne napake pri presoji in ni obrazložen glede trajanja zatrjevane kršitve.
            
         
               6.
            
            
               Šesti tožbeni razlog: izpodbijani sklep vsebuje očitne napake pri presoji v zvezi z uporabo smernic o določanju glob in krši načelo sorazmernosti.
            
         
               7.
            
            
               Sedmi tožbeni razlog: izpodbijani sklep vsebuje očitne napake pri presoji pri ugotavljanju pristojnosti Komisije in učinkov na trgovanje med državami članicami.